Source: https://mikkeli.cloudnc.fi/fi-FI/Toimielimet/Vanhusneuvosto/Kokous_2412020/Vanhusneuvoston_toiminnasta_tiedottamine(28397)
Timestamp: 2020-08-12 00:33:28+00:00
Document Index: 14988635

Matched Legal Cases: ['§ 7', '§ 3', '§ 4', '§ 5', '§ 6', '§ 8', '§ 9', '§ 11', '§ 12']

Vanhusneuvoston toiminnasta tiedottaminen ja tunnetuksi tekeminen | Mikkeli
Kokous 24.1.2020
Vanhusneuvoston toiminnasta tiedottaminen ja tunnetuksi tekeminen
Vanhusneuvosto, kokous 24.1.2020
§ 7 Vanhusneuvoston toiminnasta tiedottaminen ja tunnetuksi tekeminen
MliDno-2018-2532
Vanhusneuvosto, 12.12.2019
Vanhusneuvosto on kunnassa lakisääteinen ikääntyneen väestön vaikuttamistoimielin. Neuvoston edustajat valitaan eläkeläisjärjestöjen keskuudesta valintakokouksessa valtuustokauden ajaksi. Valinnassa huolehditaan, että eri järjestöjen, sukupuolijakauman ja alueellisen edustuksen periaatteet toteutuvat. Eläkeläisjärjestöt edustavat jäseniään ja kaikkia mikkeliläisiä ikäihmisiä.
Tiedon kulun varmistamiseksi ja parantamiseksi ikääntyneen väestön ja vanhusneuvoston edustajien välillä halutaan kehittää tehokkaita toimintamalleja.
Vanhusneuvosto käy keskustelun ja ideoi toimintamallia tiedonkulun ja vuoropuhelun parantamiseksi ikääntyneen väestön tarpeiden esille nostamiseksi vanhusneuvoston käsittelyyn.
Vanhusneuvosto päätti valmistella toimintamallin tiedonkulun ja vuorovaikutuksen parantamiseksi.
Lisäksi vanhusneuvosto totesi, että Omatorilla ja Olkapisteellä on vanhusneuvoston hyvä olla esillä. Vanhusneuvosto esittää lisäksi, että se voi järjestää tiedotustilaisuuden vanhusneuvoston näkyvyyden lisäämiseksi ja nostaa esille medialle aktiivisesti asioita, mitä tehdään. Ensimmäiseksi toimeksi päätettiin ottaa yhteyttä radioon ja saada vanhusneuvosto esille radiossa.
Vanhusneuvosto päättää etenemisestä toimintasuunnitelman laatimiseksi.
Vanhusneuvosto päätti laatia toimintamallin tiedottamisesta ja vanhusneuvoston tunnetuksi tekemisestä sekä vuorovaikutuksesta kuntalaisten kanssa. Puheenjohtajisto laatii rungon toimintamallista ja tuo sen seuraavaan kokoukseen.
§ 3 Kokouksen työjärjestys ja pöytäkirjantarkastajien valinta
§ 4 Suomenniemen Metsätähti yksikön toiminnan kehittäminen
§ 5 Toimintakertomus vuodelta 2019/Vanhusneuvosto
§ 6 Toimintasuunnitelma vuodelle 2020/Vanhusneuvosto
§ 8 Terveiset lautakuntien kokouksista ja vanhusneuvoston esitykset lautakuntiin
§ 9 Vanhusneuvoston ja vammaisneuvoston yhteinen lausunto eteläisen aluekoulun hankesuunnitelmaan
§ 11 Seuraava kokous
§ 12 Kokouksen päättäminen